b'\n_START_ARTICLE_\nBostonska \xc4\x8dajanka\n_START_PARAGRAPH_\nBostonska \xc4\x8dajanka je bil bojkot boston\xc4\x8danov proti davku na \xc4\x8daj, ki je bil uveden brez sodelovanja zastopnikov tedanjih angle\xc5\xa1kih kolonij. 16. decembra 1773 so v Indijance preoble\xc4\x8deni prebivalci mesta na silo zasedli tri ladje angle\xc5\xa1ke Vzhodnoindijske dru\xc5\xbebe in zmetali v morje \xc4\x8daj (342 zabojev), ki bi ga ladje odpeljale drugam, ker kolonisti niso hoteli pla\xc4\x8dati carine. Pobiralce davkov so premazali s katranom in povaljali v perju ter jih prisilili, da so pili \xc4\x8daj._NEWLINE_V Zdru\xc5\xbeenem kraljestvu so se odzvali s splo\xc5\xa1nim ogor\xc4\x8denjem nad napadom na lastnino Vzhodnoindijske dru\xc5\xbebe. London je sklenil zapreti bostonsko pristani\xc5\xa1\xc4\x8de do povrnitve povzro\xc4\x8dene \xc5\xa1kode, v Novo Anglijo pa poslati vojne ladje. Ukrepi Zdru\xc5\xbeenega kraljestva proti Bostonu so spro\xc5\xbeili splo\xc5\xa1no ogor\xc4\x8denje v severnoameri\xc5\xa1kih kolonijah nad matico Veliko Britanijo._NEWLINE_Bostonska \xc4\x8dajanka je bila ena izmed glavnih povodov za pri\xc4\x8detek ameri\xc5\xa1ke vojne za neodvisnost.'